PATVIRTINTA

Telšių lopšelio-darželio ,,Nykštukas“

direktoriaus 2025 m. gegužės 08 d.

įsakymu Nr. V1-36

**TELŠIŲ LOPŠELIO-DARŽELIO ,,NYKŠTUKAS“**

**MENINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Telšių lopšelio-darželio „Nykštukas“ (toliau – lopšelis-darželis) meninio ugdymo mokytojas priskiriamas specialistų grupei.

2. Pareigybės lygis - A2 (III pakopa), kodas – 235501.

3. Pareigybės paskirtis - pareigybė reikalinga Telšių lopšelio-darželio ,,Nykštukas“ (toliau – lopšelis-darželis) vaikų muzikinio ugdymo organizavimui.

4. Pareigybės pavaldumas – tiesiogiai pavaldus direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM PEDAGOGUI**

5. Pedagogas, einantis šias pareigas, turi atitikti šiuos specialius reikalavimus:

5.1. turėti aukštąjį arba aukštesnįjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, būti baigęs vieną iš muzikos mokytojo rengimo programų ir būti išklausęs ne mažiau kaip 40 val. ikimokyklinio ir (ar) priešmokyklinio ugdymo metodikos kursą;

5.2. privalo būti išklausęs specialiosios pedagogikos ir specialiosios psichologijos kursą mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK-2481 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“, per metus nuo darbo mokytoju pradžios, jeigu nėra išklausę ne mažesnės apimties (60 valandų arba 2 studijų kreditų) kursų anksčiau arba studijų metu (šis reikalavimas netaikomas mokytojams, baigusiems specialiosios pedagogikos ir (ar) psichologijos studijų programas);

5.3. būti išklausęs profesijai ar veiklos sričiai privalomus mokymus teisės aktų nustatyta tvarka ir turėti tai patvirtinančius dokumentus;

5.4. privalo būti įgijęs kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, kurį tvirtina Švietimo, mokslo ir sporto ministras;

5.5. mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;

5.6. žinoti Lietuvos Respublikos įstatymus, Lietuvos Respublikos Vyriausybės nutarimus, Lietuvos Respublikos švietimo ir mokslo ministerijos teisės aktus bei kitus ikimokyklinio ir priešmokylinio amžiaus vaikų, turinčių specialiųjų ugdymosi poreikių, ugdymą reglamentuojančius dokumentus ir gebėti juos taikyti praktikoje.

## III SKYRIUS

## ŠIAS PAREIGAS EINANČIO PEDAGOGO FUNKCIJOS

1. 6. Meninio ugdymo mokytojas vykdo šias funkcijas:
2. 6.1. vadovaudamasis lopšelio-darželio ikimokyklinio ugdymo programa, Bendrąja priešmokyklinio ugdymo programa, atsižvelgdamas į individualius ir specialiuosius vaikų ugdymosi poreikius, amžių, ugdymo programų tikslus, higienos normų reikalavimus, planuoja ir organizuoja ugdomąjį procesą, meninę-muzikinę veiklą, derina ją su grupių veiklos planais.

6.2. pagal lopšelio-darželio direktoriaus patvirtintą salės grafiką veda grupinius užsiėmimus, planuoja ir organizuoja individualius ir vaikų grupelėms muzikos užsiėmimus, pagal išsiaiškintus vaikų gebėjimus ir poreikius;

6.3. sistemingai stebi ir vertina vaiko gebėjimus, įvairiais būdais fiksuoja vaiko pasiekimus ir pažangą, juos aptaria su grupėje dirbančiais pedagogais;

6.4. organizuoja renginius ir padeda organizuoti renginius grupių mokytojams. Rūpinasi lopšelyje-darželyje vykstančių šventinių renginių organizavimu, salės puošimu, dalyvauja gaminant kostiumus ir kitus švenčių bei pramogų atributus.

6.5. kuria stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką, rengia, kaupia ir sistemina ugdymo priemones, skirtas muzikiniam vaikų ugdymui;

6.6. bendradarbiauja su kitais lopšelyje-darželyje dirbančiais darbuotojais bei tėvais (globėjais, rūpintojais) planuojant ugdomąją veiklą, sudarant pritaikytas ikimokyklinio ir priešmokyklinio ugdymo programas, rengiant pagalbos vaikui planus;

6.7. garantuoja vaikų fizinį ir psichologinį saugumą salėje ir kitose erdvėse, kuriose vykdo veiklą;

6.8. nedelsdamas informuoja lopšelio-darželio administraciją apie vaiko turimas socialines ir/ar sveikatos problemas, pastebėtą ar įtariamą smurtą, prievartą, seksualinio išnaudojimo apraiškas, kitą vaiko teisių pažeidimą;

6.9. bendradarbiauja su vietos bendruomene, socialiniais partneriais;

6.10. dalyvauja lopšelio-darželio organizuojamuose posėdžiuose, pasitarimuose, darbo grupių veikloje, renginiuose, projektuose ir kitose veiklose;

6.11. dalyvauja lopšelio-darželio įsivertinimo veikloje;

6.12.vykdo lopšelio-darželio veiklą reglamentuojančių dokumentų reikalavimus ir nuostatas;

6.13. nuolat tobulina savo kvalifikaciją;

6.14. laiku tvarko ir pildo darbo dokumentus, elektroninį dienyną;

6.15. vykdo kitus lopšelio-darželio direktoriaus ar jo pavaduotojo ugdymui pavedimus, susijusius su meninio ugdymo mokytojo pareigomis.

6.16. meninio ugdymo užsiėmimus vykdo salėje, grupėse, sensoriniame kambaryje, lauko ir kitose netradicinėse aplinkose.

**IV SKYRIUS**

**ŠIAS PAREIGAS EINANČIO PEDAGOGO TEISĖS**

7. Meninio ugdymo mokytojas turi teisę:

7.1. siūlyti savo individualias programas, pasirinkti pedagoginės veiklos būdus ir formas;

7.2. ne mažiau kaip 5 dienas per metus dalyvauti kvalifikacijos tobulinimo renginiuose;

7.3. būti atestuotas ir įgyti kvalifikacinę kategoriją švietimo ir mokslo ministro nustatyta tvarka;

7.4. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, būti apsaugotam nuo bet kokio smurto, gauti informacinę, ekspertinę, konsultacinę ir psichologinę pagalbą pedagoginėje psichologinėje tarnyboje arba iš psichologinės pagalbos teikėjo, su kuriuo savivaldybės vykdomoji institucija yra sudariusi sutartį dėl psichologinės pagalbos teikimo;

7.5. dalyvauti įstaigos savivaldoje;

7.6. gauti informaciją, reikalingą pareigybės aprašyme nurodytų funkcijų vykdymui.

**V SKYRIUS**

**ŠIAS PAREIGAS EINANČIO PEDAGOGO ATSAKOMYBĖ**

8. Meninio ugdymo mokytojas atsako už:

8.1. funkcijų, išvardintų šiame pareigybės aprašyme, kokybišką vykdymą;

8.2. korektišką gautų duomenų panaudojimą ir informacijos konfidencialumą;

8.3. vaikų saugumą ir sveikatą savo darbo metu;

8.4. tikslų ir teisingą dokumentų rengimą bei išsaugojimą, rengiamų dokumentų atitikimą raštvedybos reikalavimams;

8.5. tinkamą inventoriaus naudojimą ir priežiūrą;

8.6. darbo drausmės pažeidimus, dėl jo kaltės padarytą žalą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)